《送袁汝进掌教侯官》
明代·钟云瑞

满前冠盖拂红云，笑领东风入八闽。槐影绿遮墙外景，杏花红透座边春。

百年濂洛游踪阔，万里苏湖眼界新。翘首金台三两载，满天风雨起鹏鹍。

作者简介：广东东莞人，字天庆。正德十二年进士。授南京大理寺评事，断狱平恕。调京师，历官寺正。嘉靖初，以议“大礼”，被廷杖。出为江西按察佥事，执法不避权贵。官至湖广按察副使。